**Osiyo Olimpiya Kengashi** (**OOK**) — Xalqaro Olimpiya Qoʻmitasi (XOQ) tan olgan, Milliy Olimpiya qoʻmitalaridan tashkil topgan, beshta qitʼalararo assotsiatsiyadan biri. Osiyo Olimpiya Kengashi — bu 45 ta mamlakatni oʻz ichiga qamrab olgan Osiyo mamlakatlarida Olimpiya harakatini boshqaruvchi organ hisoblanadi.

OOK — Osiyodagi MOQlari faoliyatini tashkil qilish, ishtirokchi mamlakatlarning xalqaro nufuzini koʻtarish, butun Osiyo qitʼasida sportni targʻib etish, shuningdek, yoshlarda jismoniy barkamollik, ahloqiy sifatlarini sport musobaqalari va sport tadbirlari orqali, oʻzaro hurmat, doʻstlik va halol oʻyin sifatlarini oshirish maqsadida tashkil etilgan
Osiyo Olimpiya Kengashi, Osiyodigi mamlakat aʼzolarining sport faoliyatini muvofiqlashtiradi, muntazam ravishda Osiyo oʻyinlari (yozgi, qishki, sohil sporti, jang sanʼati va yopiq inshootlardagi Osiyo oʻyinlari) ni tashkil qilishni kafolatlaydi, shuningdek, Osiyo qitʼasida Olimpiya harakatini idealini targʻib qilishdagi bosh organ hisoblanadi. Osiyo Olimpiya Kengashi nafaqat hududiy oʻyinlar tashkilotchisi, balki xalqaro musobaqalar, aʼzo mamlakatlar oʻrtasida bahsli muammolar yuzaga kelganda, ularni koʻrib chiqish vakolatiga ega boʻlgan organdir. OOK ning bosh qarorgohi Quvaytda joylashgan.

OOK ning tashkil qilinish tarixi
--------------------------------

Osiyo Olimpiya Kengashi tashkil qilinishi 1948-yili Londondagi 14-Olimpiya Oʻyinlari davomida, Osiyo mamlakatlari ishtrokchilari, Osiyo oʻyinlari sport assotsiatsiyasini tashkil qilish tashabbusi bilan chiqishdi. 1949-yil Nyu-Delidagi assambleyada Osiyo Oʻyinlari Federatsiyasi maqomi ostida tashkil qilindi. Osiyo Oʻyinlari Federatsiyasining 1981-yil 26-noyabrdagi yigʻilishida Osiyo Olimpiya Kengashi (OOK)ni tashkil qilishga kelishib olindi. Yigʻilish mobaynida OOKning Ustavi va asosiy tamoyillar qabul qilindi va 1982-yilda Nyu-Delidagi Osiyo oʻyinlaridan keyin kuchga kirishi tasdiqlandi. Rasmiy ravishda Osiyo Olimpiya Kengashi 1982-yil 16-noyabrda Nyu-Delidagi Bosh Assambleya davomida tashkil qilingan. Xuddi shu yili Osiyo Olimpiya Kengashi, Xalqaro Olimpiya Qoʻmitasi eʼtirofiga sazobor boʻldi. 34 ta davlat OOK ning birinchi aʼzo mamlakatlari sifatida qayd qilindi.

OOK ramzi
---------

Osiyo Olimpiya Kengashi ramzi rasmiy ravishda 2006-yilning 2-dekabrida OOKning 25-Bosh Assambleyasida tasdiqlandi. U oʻzida qizil rangdagi 16 ta porlab turgan quyosh nurini, markazda oq rangdagi aylana, quyosh atrofida Ajdar va Lochin aks ettirligan, pastki qismda „Osiyo Olimpiya Kengashi" yozuvi joylashtirilgan. Ajdar — Sharq va Janubiy-Sharqiy Osiyo xalqlari ramzi boʻlib, omad, boylik, muvaffaqiyat, davlat, mardlik, poklik, joʻshqinlik ramzi hisoblanadi. Lochin — togʻli hududlar ramzi boʻlib, Himolay, Janubiy va Markaziy Osiyo xalqlari ramzi hisoblanadi. U aniqlik, nafosat, kuch, ziyraklik, tezlik, iroda va chiidamlilik sifatlarini oʻzida mujassam etadi.

OOK shiori:
-----------

„Doimo olgʻa" - "Ever onward"

OOK bayrogʻi
------------

Osiyo Olimpiya Kengashi bayrogʻi Osiyo Olimpiya Kengashi emblemasi tikilgan oq matoni oʻzida namoyon etadi. Osiyo Olimpiya Kengashining barcha ramzlari OOK ning mulki hisoblanadi, ulardan Osiyo Olimpiya Kengashi Prezidenti ruxsatisiz foydalanish mumkin emas.

OOK aʼzo mamlakatlari
---------------------

Quyida Osiyo Olimpiya Kengashiga aʼzo mamlakatlar koʻrsatilgan. Toʻrtinchi qatordagi birinchi yil Milliy Olimpiya qoʻmitasiga asos solingan yilini bildirsa, ikkinchisi Xalqaro Olimpiya Qoʻmitasi tomonidan tan olingan yilni bildiradi. Misol Oʻzbekiston Milliy Olimpiya qoʻmitasiga 1992-yil asos solingan, 1993-yil XOQ tomonidan tan olinilgan.

Osiyo Olimpiya Kengashiga aʻzo mamlakatlar

| Mamlakat | Kod | Milliy Olimpiya qoʻmitasi | Tashkil topgan yil/ Tan olingan yil | Manba |
| --- | --- | --- | --- | --- |
| Afgʻoniston bayrogʻi Afgʻoniston | AFG | Afgʻoniston Milliy Olimpiya qoʻmitasi | 1935/1936 |  |
| Bruney bayrogʻi Bruney  | BRN | Bahrayn Olimpiya qoʻmitasi | 1978/1979 |  |
| Bangladesh bayrogʻi Bangladesh | BAN | Bangladesh Olimpiya Assotsatsiyasi | 1979/1980 |  |
| Butan bayrogʻi Butan  | BHU | Butan Olimpiya qoʻmitasi | 1983 |  |
| Bruney bayrogʻi Bruney  | BRU | Bruney Milliy Olimpiya Kengashi | 1984 |  |
| Kambodja bayrogʻi Kambodja  | CAM | Kambodja Milliy Olimpiya qoʻmitasi | 1983/1994 |  |
| Xitoy Taypeyi bayrogʻi Xitoy Taypeyi  | TPE | Xitoy Taypeyi Olimpiya qoʻmitasi | 1960 |  |
| Shimoliy Koreya bayrogʻi KXDR  | PRK | Koreya Xalq Respublikasi Olimpiya qoʻmitasi | 1953/1957 |  |
| Gon Kong bayrogʻi Gonkong | HKG | Sports Federation and Olympic Committee of Hong Kong, China | 1950/1951 |  |
| Hindiston bayrogʻi Hindiston  | IND | Hiundiston olimpiya Assotsatsiyasi | 1927 |  |
| Indoneziya bayrogʻi Indoneziya  Indoneziya | INA | Indoneziya Olimpiya qoʻmitasi | 1946/1952 |  |
| Iroq bayrogʻi Iroq  | IRQ | Iroq Milliy Olimpiya qoʻmitasi | 1948 |  |
| Eron bayrogʻi Eron  | IRI | Eron Islom Respublikasi Milliy Olimpiya qoʻmitasi | 1947 |  |
| Yaponiya bayrogʻi Yaponiya  | JPN | Yaponiya Olimpiya qoʻmitasi | 1911/1912 |  |
| Iordaniya bayrogʻi Iordaniya  | JOR | Iordaniya Olimpiya qoʻmitasi | 1957/1963 |  |
| Qozogʻiston bayrogʻi Qozogʻiston | KAZ | Qozoqiston Milliy Olimpiya qoʻmitasi | 1990/1993 |  |
| Janubiy Koreya bayrogʻi Koreya Respublikasi | KOR | Koreya Olimpya qoʻmitasi | 1946/1947 |  |
| Quvayt bayrogʻi Quvayt  | KUW | Quvayt olimpiya qoʻmitasi | 1957/1966 |  |
| Qirgʻiziston bayrogʻi Qirgʻiziston | KGZ | Qirgʻiziston Milliy Olimpiya qoʻmitasi | 1991/1993 |  |
| Laos bayrogʻi Laos  | LAO | Laos Milliy Olimpiya qoʻmitasi | 1975/1979 |  |
| Livan bayrogʻi Livan  | LBN | Livan Olimpiya qoʻmitasi | 1947/1948 |  |
| Malayziya bayrogʻi Malayziya  | MAS | Malayziya Olimpiya Kengashi | 1953/1954 |  |
| Maldivalar bayrogʻi Maldiv  | MDV | Maldiv orollari Olimpiya qoʻmitasi | 1985 |  |
| Mogʻuliston bayrogʻi Mongoliya  | MGL | Mongoliya Milliy Olimpiya qoʻmitasi | 1956/1962 |  |
| Burma bayrogʻi Myanma | MYA | Myanmar Olimpiya qoʻmitasi | 1947 |  |
| Nepal bayrogʻi Nepal  | NEP | Nepal Olimpiya qoʻmitasi | 1962/1963 |  |
| Oman bayrogʻi Ummon  | OMN | Ummon Milliy Olimpiya qoʻmitasi | 1982 |  |
| Pokiston bayrogʻi Pokiston  | PAK | Pokiston Olimpiya qoʻmitasi | 1948 |  |
| Falastin bayrogʻi Falastin | PLE | Falastin Olimpiya qoʻmitasi | 1995 |  |
| Xitoy bayrogʻi Xitoy  | CHN | Xitoy Xalq Respublikasi Olimpiya qoʻmitasi | 1910/1979 |  |
| Filippin bayrogʻi Filippin  | PHI | Fillipin Milliy Olimpiya qoʻmitasi | 1911/1929 |  |
| Qatar bayrogʻi Qatar  | QAT | Qatar Milliy Olimpiya qoʻmitasi | 1979/1980 |  |
| Saudiya Arabistoni bayrogʻi Saudiya Arabistoni  ] | KSA | Saudiya Arabistoni Milliy Olimpiya qoʻmitasi | 1964/1965 |  |
| Singapur bayrogʻi Singapur | SIN | Singapur Milliy Olimpiya qoʻmitasi | 1947/1948 |  |
| Shri Lanka bayrogʻi Shri Lanka | SRI | Shiri-Lanka Milliy Olimpiya qoʻmitasi | 1937 |  |
| Suriya bayrogʻi Suriya | SYR | Suriya Olimpiya qoʻmitasi | 1948 |  |
| Tojikiston bayrogʻi Tojikiston  | TJK | Tojikiston Milliy Olimpiya qoʻmitasi | 1992/1993 |  |
| Tailand bayrogʻi Tailand  | THA | Tailand Milliy Olimpiya qoʻmitasi | 1948/1950 |  |
| Sharqiy Timor bayrogʻi Sharqiy Timor  | TLS | Sharqiy Timor Milliy Olimpiya qoʻmitasi | 2003 |  |
| Turkmaniston bayrogʻi Turkmaniston  | TKM | Turkmaniston Milliy Olimpiya qoʻmitasi | 1990/1993 |  |
| BAA bayrogʻi Birlashgan Arab Amirliklari  | UAE | Birlashgan Arab Amirliklari Milliy Olimpiya qoʻmitasi | 1979/1980 |  |
| Oʻzbekiston bayrogʻi Oʻzbekiston | UZB | Oʻzbekiston Milliy Olimpiya qoʻmitasi | 1992/1993 |  |
| Vyetnam bayrogʻi Vyetnam | VIE | Vietnam Olimpiya qoʻmitasi | 1976/1979 |  |
| Yaman bayrogʻi Yaman  | YEM | Yaman Olimpiya qoʻmitasi | 1971/1981 |  |

Havolalar
---------

|  |  |
| --- | --- |
|  | Vikipediyada «**Sport**» loyihasi bor |

* OOK rasmiy sayti
* Olympic.uz Olimpiyskiy Sovet Azii (Wayback Machine saytida 2012-12-25 sanasida arxivlangan)